

**Kretingos rajono savivaldybės administracijos direktorius**

**ĮSAKYMAS**

**DĖL VAIKŲ PRIEŽIŪROS ORGANIZAVIMO KRETINGOS RAJONO SAVIVALDYBĖS MOKYKLOSE KARANTINO METU**

2020 m. balandžio 28 d. Nr. A1-443

Kretinga

Vadovaudamasi Lietuvos Respublikos vietos savivaldos įstatymo 29 straipsnio 8 dalies 2 punktu, Lietuvos Respublikos Vyriausybės 2020 m. kovo 14 d. nutarimu Nr. 207 „Dėl karantino visoje Lietuvos Respublikos teritorijoje paskelbimo“ ir atsižvelgdama į Lietuvos Respublikos sveikatos apsaugos ministro – valstybės lygio ekstremaliosios situacijos valstybės operacijų vadovo 2020 m. balandžio 23 d. sprendimą Nr. V-977 „Dėl  COVID-19 ligos (koronaviruso infekcijos) valdymo priemonių vaikų priežiūros organizavimui įstaigose“:

* 1. Įsakau Kretingos rajono savivaldybės mokyklose (toliau – Mokyklos) organizuoti vaikų priežiūros paslaugas, kai yra tėvų, įtėvių, globėjų ar rūpintojų kreipimasis ir pateikiama darbdavio pažyma dėl būtinumo atitinkamas funkcijas (darbus) atlikti darbo vietoje, arba kai vaikų priežiūros neįmanoma užtikrinti namuose, t.y. į darbą privalo eiti ir būtinąsias funkcijas (darbus) atlikti abu tėvai, įtėviai, globėjai, rūpintojai ir nėra galimybės palikti vaiko namuose, pasitelkiant kitų asmenų pagalbą.
	2. Įpareigoju Mokyklų direktorius užtikrinti, kad organizuojant vaikų priežiūrą karantino metu būtų laikomasi Lietuvos Respublikos sveikatos apsaugos ministro – valstybės lygio ekstremaliosios situacijos valstybės operacijų vadovo 2020 m. balandžio 23 d. sprendimo Nr. V-977 „Dėl  COVID-19 ligos (koronaviruso infekcijos) valdymo priemonių vaikų priežiūros organizavimui įstaigose“ reikalavimų.
	3. Nurodau Kretingos rajono savivaldybės visuomenės sveikatos biurui užtikrinti Mokyklose dirbančių visuomenės sveikatos specialistų pagalbą organizuojant vaikų priežiūrą karantino laikotarpiu.
	4. Pavedu Kretingos rajono savivaldybės administracijos švietimo skyriui registruoti tėvų, įtėvių, globėjų ar rūpintojų nustatytos formos prašymus (pridedama) ir, įvertinus aplinkybes, kai nėra galimybės vaiku (-ais) pasirūpinti namuose, per 1 d. d. priimti sprendimą dėl vaikų priežiūros paslaugų organizavimo vaiko prieš karantiną lankytoje Mokykloje.
	5. Įsakymą skelbti savivaldybės interneto svetainėje.

Administracijos direktorė Jolanta Girdvainė

Lina Jadenkuvienė

Kretingos rajono savivaldybės administracijos direktoriaus 2020 m. balandžio 28 d. įsakymo Nr. A1-443

 priedas

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(tėvų, globėjų, rūpintojų *(pabraukti)* vardas, pavardė)

Kretingos rajono savivaldybės administracijos

Švietimo skyriaus vedėjui

**PRAŠYMAS**

**DĖL VAIKO PRIEŽIŪROS PASLAUGŲ ORGANIZAVIMO KARANTINO LAIKOTARPIU**

2020 m. \_\_\_\_\_\_\_\_\_\_\_\_\_\_\_ d.

Kretinga

 Prašau leisti mano dukrai / sūnui / globotiniui \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ nuo 2020 m. \_\_\_\_\_\_\_\_\_\_\_\_\_\_\_\_\_\_ pasinaudoti vaiko priežiūros paslaugomis prieš karantino Lietuvos Respublikos teritorijoje paskelbimą lankytoje ugdymo įstaigoje \_\_\_\_\_\_\_\_\_\_\_\_\_\_\_\_\_\_\_\_\_.

 *(Mokyklos pavadinimas)*

Patvirtinu, kad:

1. vaikas neserga lėtinėmis ligomis, nurodytomis Sunkių lėtinių ligų, dėl kurių ekstremaliosios situacijos ar karantino laikotarpiu asmeniui išduodamas nedarbingumo pažymėjimas, sąraše, patvirtintame Lietuvos Respublikos sveikatos apsaugos ministro 2020 m. kovo 23 d. įsakymu Nr. V-483 „Dėl Sunkių lėtinių ligų, dėl kurių ekstremaliosios situacijos ar karantino laikotarpiu asmeniui išduodamas nedarbingumo pažymėjimas, sąrašo patvirtinimo“;
2. vaikas negyvena kartu su asmenimis priskirtinais rizikos grupėms;
3. mūsų šeimos nariai nėra saviizoliacijoje;
4. pateikti duomenys yra teisingi.

PRIDEDAMA: tėvų (įtėvių, globėjų, rūpintojų) Darbdavių pažymos.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_

 Vardas, pavardė Parašas